Diari Oficial de la Generalitat Valenciana


Sumari del DOGV 9647, del 25-07-2023 (2023/7802)

RESOLUCIÓ de 26 de maig de 2023, del director general de Qualitat i Educació Ambiental, per la qual es formula informe d'impacte ambiental del Projecte d'ampliació d'una planta de valorització de residus forestals, a la partida del Collet dels Castellans, polígon 6, parcel·les 56, 89, 90, 92, 93, 94, 95, 98, del terme municipal de Todolella (Castelló). Expedient: (3090669) 077/2023/AIA.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9647

Data del DOGV
:   25-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7802


Data del document
:   26-05-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * impacte ambiental

RESOLUCIÓ de 26 de maig de 2023, del director general de Qualitat i Educació Ambiental, per la qual es formula informe d'impacte ambiental del Projecte d'ampliació d'una planta de valorització de residus forestals, a la partida del Collet dels Castellans, polígon 6, parcel·les 56, 89, 90, 92, 93, 94, 95, 98, del terme municipal de Todolella (Castelló). Expedient: (3090669) 077/2023/AIA. [2023/7802]  
  
  
«Informe d'impacte ambiental  
Expedient: (3090669) 77/2023/AIA.  
Títol: Ampliació planta de valorització de residus forestals.  
Promotor: Forestal del Maestrazgo, SL.  
Òrgan substantiu: Ajuntament de Todolella (Castelló).  
Localització: Partida del Collet dels Castellans, polígon 6, parcel·les 56, 89, 90, 92, 93, 94, 95, 98, de Todolella (Castelló).  
  
Descripció del projecte  
Segons la documentació aportada, la planta de valorització de residus forestals està actualment en funcionament i se situa en sòl no urbanitzable en el polígon 6, parcel·les 56, 89, 90, 92, 93, 94, 95 i 98 de Todolella (Castelló), amb una superfície total de 36.674,21 m².  
L'activitat que desenvolupa Forestal del Maestrazgo, SL, consisteix a realitzar neteges i podes selectives de masses forestals, que es trituren in situ i, posteriorment, es transporten fins a la planta de valorització de restes forestals.  
El procés industrial comença en la recepció dels residus forestals, que depositen en la campa d'emmagatzematge. Aquests residus normalment ja venen amb una primera trituració basta, que en facilita el transport i el tractament. Mitjançant pales carregadores, s'alimentarà una màquina trituradora, que estellarà el material, i per mitjà d'una cinta transportadora, l'amuntegara sota el rafal, per al secatge posterior.  
Una vegada sec es carrega en 5 sitges metàl·liques, des dels quals se serveix el producte als clients, bé omplint big-bags, o carregant camions cisterna per a servir-los als clients finals.  
Es tractaran aproximadament unes 2.000 tones a l'any. Com a producte acabat s'obtindran 2.000 tones d'estelles de fusta. L'estoc mitjà emmagatzemat en la instal·lació no passarà de les 100 tones.  
  
Aquestes tasques ja estan sent realitzades actualment per Forestal del Maestrazgo, SL, en la parcel·la 92 del polígon 6 de Todolella. Per a evitar la humitat, ja que ocasiona problemes en la qualitat final del producte, es considera augmentar la superfície coberta, i construir un rafal per a cobrir el producte que es processarà en un curt període de temps, a més de disposar de major superfície d'emmagatzematge a l'aire lliure, de manera que es puguen realitzar un major nombre de muntons de menor alçària i menor superfície de restes forestals, de manera que encara que es banyen, se secaran en menys temps.  
Així, les edificacions tancades s'amplien de 638,40 m² existents a 664,48 m² (+26,08), els rafals s'amplien dels 308 m² existents als 1.827,30 m² (+1.519,30), la superfície formigonada s'amplia de 1.592,80 m² a 9.458 m² (+7.865,20) i la superfície amb llastos s'amplia de 4.386,60 m² a 7.293,10 m² (+2.906,50).  
Les característiques de les edificacions i instal·lacions que es proposen, a la vista de la documentació aportada pel promotor en el projecte, és:  
Superfície de les parcel·les vinculades 36.674,21 m².  
Superfície d'edificacions 2.590,36 m².  
Alçària màxima d'edificacions 8,87 m.  
Superfície ocupada per l'activitat 15.685,35 m².  
Distància a bogues > 5 m.  
Distància a l'eix de camins > 5 m.  
  
Antecedents i tramitació administrativa  
Forestal del Maestrazgo, SL, és una empresa dedicada a treballs forestals, consistents en neteja de muntanyes, repoblació forestal, etc. L'any 2012 va sol·licitar una declaració d'interés comunitari (DIC) per a la implantació d'una planta per a la valorització dels residus forestals, la resolució favorable de la qual es va obtindre el 24 de maig de 2013 (expedient DIC-Castelló 2012-0201). En aquesta DIC se sol·licitava l'emmagatzematge temporal de les restes de podes forestals en una esplanada a l'aire lliure, per al secatge correcte, en la parcel·la 92 del polígon 6 de Todolella.  
En data 31 de juliol de 2018 va entrar en el Servei Territorial d'Urbanisme de Castelló, de la llavors Conselleria d'Habitatge, Obres Públiques i Vertebració del Territori, la sol·licitud formulada per Jaime Querol Guardiola, en representació de la mercantil Forestal del Maestrazgo, SL, de declaració d'interés comunitari per a una ampliació d'activitat de valorització de residus forestals, en el polígon 6, parcel·les 56, 89, 90, 91, 92, 93, 94, 95 i 98 del terme municipal de Todolella (Castelló). L'activitat es pretén ampliar entorn de la parcel·la inicial (parcel·la 92 del polígon 6) amb els terrenys conformats per 8 parcel·les confrontants, i comptaria amb una superfície total afectada de 39.301 m², en sòl no urbanitzable. La mercantil va obtindre la DIC mitjançant una resolució de la Comissió Territorial d'Urbanisme de Castelló, de data 1 d'abril de 2021.  
El projecte que presenta el promotor per a l'avaluació ambiental conté totes les parcel·les d'aquesta última DIC a excepció de la parcel·la 91 polígon 6 de Todolella.  
En la DIC aportada pel promotor, de data de resolució 1 d'abril de 2021, consten reflectits els informes de les administracions següents:  
  
- Ajuntament de Todolella, de data 12 de novembre de 2018, emés en sentit favorable.  
- Servei de Carreteres de la Diputació de Castelló, de data 24 de setembre de 2019, favorable condicionat al fet que es duguen a terme una sèrie d'actuacions descrites en l'informe.  
- Direcció Territorial de Castelló de l'anterior Conselleria d'Agricultura, Medi Ambient, Canvi Climàtic i Desenvolupament Rural, de data 15 de novembre de 2018, en què no s'oposen a l'actuació.  
- Servei Territorial de Medi Ambient de l'anterior Conselleria d'Agricultura, Medi Ambient, Canvi Climàtic i Desenvolupament Rural, de data 27 de novembre de 2018, que reflecteix la no-afecció a vies pecuàries, forests públiques i terrenys forestals.  
- Servei d'Ordenació del Territori (PATRICOVA), de data 9 de maig de 2019, en què s'indica que no es troba afectada per risc d'inundació i que és compatible.  
- Confederació Hidrogràfica de l'Ebre, de data 23 d'octubre de 2019, en què es conclou que les construccions existents i les ampliacions projectades no deuen suposar afeccions significatives al domini públic hidràulic ni als corrents en règim d'avingudes. Indica, a més, que el promotor haurà d'obtindre de l'organisme de conca l'autorització/legalització de les obres descrites preceptiva.  
- Servei d'Infraestructura Verda i Paisatge de l'anterior Conselleria d'Habitatge, Obres Públiques i Vertebració del Territori, de data 18 de març de 2021, favorable condicionat a la implementació d'una sèrie de mesures que s'hi descriuen.  
- Servei de Residus, de la Direcció General de Qualitat i Educació Ambiental, de data 9 de març de 2021, en què no es mostra objecció a l'atribució d'usos en sòl no urbanitzable de l'activitat plantejada.  
  
- Servei d'Avaluació d'Impacte Ambiental, de data 24 de maig de 2019, en què es conclou que el projecte està sotmés al procediment d'avaluació d'impacte ambiental simplificada (expedient 264/18-AMB).  
  
En data 16 de març 2023, l'Ajuntament de Todolella (òrgan substantiu) va traslladar a aquest Servei d'Avaluació d'Impacte Ambiental (òrgan ambiental) la sol·licitud d'avaluació d'impacte ambiental simplificada. Aquesta s'acompanya de la documentació següent: sol·licitud de llicència d'activitat, projecte d'ampliació de l'activitat i estudi d'impacte ambiental, el qual inclou una còpia de la declaració d'interés comunitari emesa en data 1 d'abril de 2021.  
Atés que l'expedient inclou les consultes realitzades a les administracions públiques afectades en el tràmit de la DIC, i en nom de la simplificació i reducció de càrregues administratives, s'incorpora la documentació esmentada als efectes establits en l'article 46 de la Llei 21/2013.  
La informació continguda en l'expedient aporta elements de judici suficients per a continuar el procediment d'avaluació d'impacte ambiental simplificada.  
Afeccions ambientals  
La zona d'execució es troba a una distància aproximada de 1.300 m del nucli de població de Todolella, el nucli de població més pròxim, per la qual cosa les possibles emissions de pols, fums, sorolls i vibracions no afectaran la població.  
La instal·lació es troba en sòl no urbanitzable comú, encara que hi ha una xicoteta porció de les parcel·les 56, 93, 94 i 95 que es troba en sòl no urbanitzable protegit. En concret s'utilitzaran 15.685,35 m² de superfície dels 36.674,21 m² totals (42,77 %), i es deixarà un 57,23 % de superfície en l'estat original (terreny agrícola).  
La instal·lació se situa confrontant en la part est amb la carretera CV-120 i aquesta al seu torn amb el riu Cantavella, la part sud confronta amb el barranc del Pastor. Tot el terme municipal està comprés en el paisatge de rellevància regional PRR 01 Entorn del Forcall i Riera de Bergants. La instal·lació queda situada pròxima a la zona d'especial protecció per a les aus (ZEPA) L'Alt Maestrat, Tinença de Benifassà, Turmell i Vallivana i lloc d'interés comunitari (LIC) L'Alt Maestrat. Segons el visor de la Generalitat Valenciana, les parcel·les no estan afectades per terreny forestal PATFOR, encara que sí que se'n troba als voltants.  
Les parcel·les on se situa la instal·lació disposen de subministrament elèctric, aigua potable i d'una fossa sèptica prefabricada, que buida periòdicament un gestor de residus.  
  
Consideracions jurídiques  
El projecte constitueix un supòsit d'avaluació d'impacte ambiental simplificada, segons el que s'estableix en l'article 7.2 a) de la Llei 21/2013, de 9 de desembre, d'avaluació ambiental, en concordança amb l'epígraf 9 b) de l'annex II.  
L'expedient ha seguit el tràmit d'avaluació d'impacte ambiental simplificada establit en la secció 2a, capítol II del títol II de la Llei 21/2013, de 9 de desembre, d'avaluació ambiental.  
El Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
Per tot el que s'ha exposat, a proposta del Servei d'Avaluació d'Impacte Ambiental i amb el vistiplau del subdirector general de Qualitat i Educació Ambiental, fent ús de les atribucions que exercisc resolc,  
  
  
Primer  
Estimar que el projecte d'ampliació de planta de valorització de residus forestals, promogut per Forestal del Maestrazgo, SL, situat en el polígon 6, parcel·les 56, 89, 90, 92, 93, 94, 95 i 98 de Todolella (Castelló), sense perjudici de l'obtenció prèvia de les autoritzacions sectorials que siguen aplicables, no tindrà efectes significatius sobre el medi ambient i no requereix una avaluació d'impacte ambiental ordinària, sempre que s'ajuste a les previsions del projecte, de l'estudi d'impacte ambiental i als termes del present informe, en particular:  
  
1) Respecte a la llista definitiva de residus admissibles, quedarà limitada per l'abast de l'autorització sectorial, entre els proposats pel promotor segons la documentació aportada a aquest òrgan. Es podran incloure altres codis LER que l'òrgan competent considere susceptibles d'autorització, sempre que la inclusió no comporte la modificació substancial del projecte avaluat i no responga a supòsits en els quals s'exigisca la tramitació d'un procediment d'avaluació ambiental d'acord amb la legislació sectorial vigent.  
2) Atesa la localització de la planta, es considera com a zona d'influència forestal segons l'article 57 de la Llei 3/1993, forestal de la Comunitat Valenciana. És per això aplicable el Decret 7/2004, de 23 de gener, del Consell de la Generalitat, pel qual s'aprova el plec general de normes de seguretat en prevenció de riscos forestals que s'han d'observar en l'execució de les obres i treballs que es desenvolupen en terreny forestal o en els voltants.  
3) A la posada en marxa de l'activitat i almenys cada 5 anys, el titular haurà de dur a terme un control de les emissions acústiques i dels nivells de recepció en l'entorn mitjançant la realització d'auditories acústiques. Aquestes, les haurà de realitzar amb l'activitat en funcionament i una ECMCA, i fer constar els resultats en un llibre de control que haurà d'estar a la disposició de les administracions competents. En cas de superar els nivells sonors permesos per la llei, s'aplicaran les mesures correctores pertinents, i s'efectuarà, a continuació, una nova auditoria acústica per a comprovar-ne l'eficàcia.  
4) L'activitat es considera potencialment contaminadora de l'atmosfera, de conformitat amb la Llei 34/2007, de 15 de novembre, per estar inclosa en el Catàleg d'activitats potencialment contaminadores de l'atmosfera (annex IV de la llei esmentada, actualitzat pel Reial decret 100/2011, de 28 de gener). La construcció, el muntatge, l'explotació, el trasllat o la modificació substancial, el cessament o la clausura de l'activitat estan subjectes al règim d'autorització o notificació regulat en l'article 13 de la Llei 34/2007.  
5) En el supòsit de cessament definitiu de l'activitat, el promotor de la instal·lació haurà d'adoptar les mesures necessàries destinades a retirar, controlar, contindre o reduir els residus i altres substàncies perilloses rellevants perquè, tenint en compte l'ús actual o futur aprovat, l'emplaçament no cree un risc significatiu per a la salut humana ni per al medi ambient per causa de la contaminació del sòl, l'emissió de contaminants, i restaurar el terreny a la condició original.  
6) S'haurà d'establir un programa de vigilància ambiental a l'efecte d'acreditar l'adopció i execució de les mesures preventives i correctores proposades i la comprovació de l'eficàcia d'aquestes. D'aquest programa s'haurà de portar un registre documentat que haurà d'incloure el resultat dels controls i autocontrols periòdics legalment exigibles. Així mateix, haurà d'incloure el control documental de la recepció i del lliurament dels residus. La documentació haurà d'estar a la disposició de les autoritats competents.  
  
Segon  
De conformitat amb el que s'estableix en l'article 47 de la Llei 21/2013, de 9 de desembre:  
A. L'informe d'impacte ambiental es publicarà en el Diari Oficial de la Generalitat Valenciana, sense perjudici publicar-lo en la seu electrònica de l'òrgan ambiental.  
B. L'informe d'impacte ambiental perdrà la vigència i cessarà de produir els efectes que li són propis si, una vegada publicat en el Diari Oficial de la Generalitat Valenciana, no s'haguera autoritzat el projecte en el termini màxim de quatre anys des de la publicació, llevat que s'acorde la pròrroga de la vigència de l'informe d'impacte ambiental.  
  
C. L'informe d'impacte ambiental no serà objecte de cap recurs sense perjudici dels que, si escau, siguen procedents en via administrativa o judicial enfront de l'acte d'autorització del projecte.  
  
Tercer  
L'òrgan substantiu publicarà en el butlletí oficial corresponent la decisió d'autoritzar o denegar el projecte, en els termes establits en l'article 48 de la Llei 21/2103, de 9 de desembre.  
  
València, 26 de maig de 2023.- El director general de Qualitat i Educació Ambiental: Joan Piquer Huerga.»